อ่าวเม็กซิโก

อ่าวเม็กซิโก (Gulf of Mexico; Golfo de México) เป็นแอ่งมหาสมุทรและทะเลชายอาณาเขตของมหาสมุทรแอตแลนติก ล้อมรอบด้วยทวีปอเมริกาเหนือส่วนใหญ่ ขอบเขตทางตะวันออกเฉียงเหนือ เหนือ ตะวันตกเฉียงเหนือติดกับชายฝั่งอ่าวของสหรัฐ ทางตะวันตกเฉียงใต้ถึงใต้ติดกับรัฐของประเทศเม็กซิโก ได้แก่ รัฐตาเมาลิปัส, รัฐเบรากรุซ, รัฐตาบัสโก, รัฐกัมเปเช, รัฐยูกาตัน และรัฐกินตานาโร; ส่วนทางตะวันออกเฉียงใต้ติดกับประเทศคิวบา
อ่าวเม็กซิโกก่อตัวขึ้นประมาณ 300 ล้านปีก่อนจากการแปรสัณฐานแผ่นธรณีภาค แอ่งอ่าวเม็กซิโกมีรูปทรงค่อนข้างรี และกว้างประมาณ abbr=in เนื่องจากปากอ่าวที่เชื่อมกับมหาสมุทรแอตแลนติกมีขนาดแคบ ทำให้ตัวอ่าวประสบกับน้ำขึ้นลงในระดับน้อยมาก ขนาดของแอ่งอยู่ที่ประมาณ abbr=unit เกือบครึ่งหนึ่งอยู่ในพื้นที่ไหล่ทวีปตื้น จำนวนมวลน้ำในแอ่งมีเกือบ 2.4 ล้านลูกบาศก์กิโลเมตร อ่าวนี้เป็นหนึ่งในแหล่งผลิตปิโตรเลียมริมชายฝั่งที่สำคัญที่สุดของโลก โดยร้อยละ 14 ของผลผลิตทั้งหมดเป็นของสหรัฐอเมริกา

**ชื่อ**
ตัวอ่าวทั้งหมดรู้จักกันในชื่อ "อ่าวเม็กซิโก" แม้ว่าไม่มีพิธีสารอย่างเป็นทางการเกี่ยวกับการตั้งชื่อน่านน้ำสากลเป็นการทั่วไป ชื่อนี้ได้รับการรับรองอย่างเป็นทางการจากองค์การอุทกศาสตร์สากล ซึ่งมุ่งหมายที่จะกำหนดมาตรฐานชื่อคุณลักษณะทางทะเลระหว่างประเทศเพื่อวัตถุประสงค์บางประการ และนับประเทศที่อยู่ติดกับอ่าวทั้งสามประเทศเป็นรัฐสมาชิก ชื่อนี้มาจากเมชิกา (Mexica) ศัพท์ภาษานาวัตล์ของชาวแอซเท็ก
แผนที่ช่วงต้นคริสต์ศตวรรษที่ 16 ของฮวน เด ลา โกซากับ Martin Waldseemüller วาดตัวอ่าวแต่ไม่ระบุชื่อ แผนที่ใน ค.ศ. 1584 ของอับราฮัม ออร์ทีเลียสระบุเป็น "ทะเลทางเหนือ" (Sea of the North; Mare de Nort) เอร์นัน กอร์เตสก็เรียกอ่าวนี้ด้วยชื่อเดียวกัน (Mar del Norte) ส่วนนักสำรวจชาวสเปนคนอื่น ๆ เรียกอ่าวนี้เป็น "อ่าวฟลอริดา" (Golfo de Florida; Gulf of Florida) หรือ "อ่าวกอร์เตส" (Golfo de Cortés)แผนที่ยุโรปช่วงแรกฉบับอื่น ๆ เรียกอ่าวนี้เป็น "อ่าวนักบุญไมเคิล" (Sinus S. Michaelis) "อ่าวยูกาตัน" (Golfo de Iucatan), "ทะเลยูกาตัน" (Mare Iuchatanicum), "อ่าวเกรตแอนทีลลีส" (Sinus Magnus Antillarum), "ทะเลคาทัย" (Mare Cathaynum) หรือ "อ่าวนิวสเปน" (Gulf of New Spain; Golfo de Nueva España)
ชื่อ "อ่าวเม็กซิโก" (golfo de México; golphe du Mexique ภายหลังเป็น golfe du Mexique) ปรากฏบนแผนที่โลกครั้งแรกใน ค.ศ. 1550 และในบันทึกประวัติศาสตร์ตั้งแต่ ค.ศ. 1552 ชื่อนี้กลายเป็นชื่อสามัญที่ใช้งานกันมากที่สุดตั้งแต่กลางคริสต์ศตวรรษที่ 17 ซึ่งขณะนั้นยังเป็นทะเลของสเปน เยซูอิตฝรั่งเศสใช้ชื่อนี้เร็วสุดใน ค.ศ. 1672

**อ่าวอเมริกา**
John R. Hébert ในช่วง (ค.ศ. 1999–2012) ที่เป็นประธานคณะกรรมการด้านชื่อภูมิศาสตร์ของสหรัฐอเมริกาได้รับข้อเสนอจากบุคคลหนึ่งให้เปลี่ยนชื่อน่านน้ำเป็น อ่าวอเมริกา ซ้ำแล้วซ้ำเล่า ชื่อนั้นยังใช้ในเชิงตลกขบขัน เช่น สตีเฟน โคลแบร์ นักแสดงตลก ใน ค.ศ. 2010 และร่างกฎหมายเสียดสีใน ค.ศ. 2012 โดยสตีฟ ฮอลแลนด์ สมาชิกรัฐสภามิสซิสซิปปี
เมื่อวันที่ 20 มกราคม ค.ศ. 2025 ประธานาธิบดีดอนัลด์ ทรัมป์แห่งสหรัฐอเมริกาได้ลงนามในคำสั่งบริหารฉบับ 14172 ที่สั่งให้หน่วยงานรัฐบาลกลางของสหรัฐอเมริกาใช้ชื่อ อ่าวอเมริกา (Gulf of America) โดยระบุพื้นที่เฉพาะของไหล่ทวีปสหรัฐว่า "ขยายไปจนมีอาณาเขตทางทะเลติดกับเม็กซิโกและคิวบา" กระทรวงมหาดไทยยืนยันชื่ออ่าวอเมริกาซึ่งมีผลบังคับใช้กับหน่วยงานรัฐบาลกลางของสหรัฐอเมริกา เมื่อวันที่ 24 มกราคม การเปลี่ยนแปลงนี้ไม่มีผลต่อบริบทระหว่างประเทศ
หน่วยงานและสื่อต่าง ๆ ออกมาแสดงปฏิกิริยาต่อการดำเนินการของรัฐบาลกลาง โดยส่วนใหญ่ระบุว่าการใช้คำทั่วไปจะยังคงแพร่หลายต่อไป เมื่อวันที่ 11 กุมภาพันธ์ ทางทำเนียบขาวกันนักข่าวแอสโซซิเอเต็ดเพรส (เอพี) เข้าในห้องทำงานรูปไข่ ตามข้อตัดสินของเอพีที่จะยังคงใช้ชื่อ "อ่าวเม็กซิโก" ต่อ ซึ่งทางจูลี เพซ บรรณาธิการบริหารเอพี ประณามสิ่งนี้ว่าเป็นการละเมิดสิทธิการแก้ไขเพิ่มเติมรัฐธรรมนูญที่ 1 ตั้งแต่วันที่ 10 กุมภาพันธ์ ค.ศ. 2025 กูเกิล แผนที่และกูเกิล เอิร์ธได้เปลี่ยนแปลงชื่อแสดงของอ่าวตามตำแหน่งของผู้ใช้ แอปเปิล แมปส์และบิง แมปส์ก็เปลี่ยนชื่ออ่าวด้วย

**ขอบเขต**

**ประวัติศาสตร์**

**ยุคก่อนโคลัมบัส**

**การสำรวจของสเปน**

**หมายเหตุ**

**อ้างอิง**

**อ่านเพิ่ม**
 isbn=978-1-58544-066-5

**แหล่งข้อมูลอื่น**
  Resource Database for Gulf of Mexico Research- title=Gulf of Mexico Integrated Science

เม็กซิโก
เม็กซิโก
หมวดหมู่:อ่าวในประเทศเม็กซิโก
เม็กซิโก
หมวดหมู่:กรณีพิพาทเรื่องการตั้งชื่อภูมิศาสตร์
หมวดหมู่:ธรณีสัณฐานในประเทศเม็กซิโก
หมวดหมู่:แหล่งน้ำในรัฐฟลอริดา
หมวดหมู่:ธรณีสัณฐานในรัฐแอละแบมา
หมวดหมู่:แหล่งน้ำในรัฐมิสซิสซิปปี
หมวดหมู่:ธรณีสัณฐานในรัฐลุยเซียนา
หมวดหมู่:ธรณีสัณฐานในรัฐเท็กซัส
หมวดหมู่:รัฐตาเมาลิปัส
หมวดหมู่:รัฐเบรากรุซ
หมวดหมู่:รัฐตาบัสโก
หมวดหมู่:รัฐกัมเปเช
หมวดหมู่:รัฐยูกาตัน